El 47

El 47 filma () benetako gertaeretan oinarritutako drama zinematografikoa da. Marcel Barrenak zuzendu zuen filma 2024an. Alberto Marini gidoilari italiarrarekin egokitu zuen istorioa, bion artean idatzi zuten gidoia. Arrakastaz estreinatu zen 2024ko irailean. Mediapro-k ekoiztuta, aktore protagonistak, besteak beste, Eduard Fernandez, Clara Segura eta Zoe Bonafonte dira. Filmaren iraupena 110 minutukoa da. 

Jatorrizko bertsioak katalana eta gaztelania tartekatzen ditu, filmaren argumentuaren puntu garrantzitsu bat baita hizkuntza bakoitza nork  eta non erabiltzen duen.

 Sinopsia 
Filma 1978ko Bartzelonan kokatuta dago. 47 lineako autobus bat bahitu zuen Manolo Vital gidariak, Torre Baró auzoko bizilagunek garraiobide publiko bat lortzeko asmoz.

1960ko eta 1970eko hamarkadetan, Bartzelonako periferia gehienbat Extremadurako eta Andaluziako etorkinek osatu eta eraiki zuten. Beren eskuekin altxatu zituzten auzoak, baina bestalde ez zeuden errekonozituta hiriaren parte gisa. Txabolek ez zuten iturriko urik ezta argindarrik ere. Udalak garraio publikoa ezin zela bertara iritsi esaten zuen, kaleak estuegiak eta segurtasunik gabekoak zirelako-edo. 

Filma 1978ko Bartzelonan kokatuta dago. Udalaren horrelako erantzunekin nazkatuta, Manolo Vital auzokidea (Eduard Fernandez) Bartzelonako Garraio Metropolitanoko autobus baten gidari zena, agintariak oker zeudela frogatzen saiatuko da, posiblea zela autobusak kale estuetatik goraino igotzea. Egun batean, berak 20 urtez gidatu duen 47 lineako autobusa (“47a”)  "bahitu" zuen Manolo Vital gidariak, Torre Baró auzoko bizilagunek garraiobide publiko bat lortzeko asmoz.

 Aktoreak 
 Eduard Fernández: Manolo Vital
 Clara Segura: Carmen
 Zoe Bonafonte: Joana
 Salva Reina: Felipín
 Óscar de la Fuente: Antonio
 Betsy Túrnez: Aurora
 Aimar Vega: Josep
 Vicente Romero: Ortega
 Maria Morera: Mar
 Borja Espinosa: El Rubio
 Carlos Cuevas: Pasqual
 David Verdaguer: Serra
 Carme Sansa: Vila andrea
 Francesc Ferrer: abokatua

 Erreferentziak 

 Kanpo estekak 

 El 47, una història militant sense militants. Blanco, Oscar.  (2024-09-19).   Catarsi.

Kategoria:Gaztelaniazko filmak
Kategoria:Katalanezko filmak
Kategoria:2024ko filmak
Kategoria:Film onenaren Goya Sariaren irabazleak
Kategoria:Immigrazioari buruzko filmak
Kategoria:Bartzelonan girotutako filmak
Kategoria:1978an girotutako filmak